cyanic-selkie/wikianc huggingface dataset:
Ukrainos sukilėlių armija
Ukrainos sukilėlių armija, UPA – pogrindinė karinė organizacija, veikusi Antrojo pasaulinio karo metais ir pokaryje, Ukrainos nacionalistų organizacijos OUN-B (Banderos frakcijos) ginkluota atšaka. Siekė atkurti nepriklausomą Ukrainos valstybę. Vyriausiasis komendantas Dmytro Kliačkivskis, vėliau – Romanas Šuchevyčius. UPA kovojo vokiečių okupuotose teritorijose, kurios priklausė Generalgubernijai, Ukrainos reichskomisariatui, Rumunijos Padniestrei.
miniatiūra|220px|left|UPA teritorinė struktūra miniatiūra|220px|left|UPA sukilėliai 1943 m.
Istorija
Pirmieji sukilėlių būriai susikūrė 1942 m. rudenį Vakarų Voluinėje. Kovojo su raudonaisiais partizanais, lenkų pogrindžio organizacijomis, pirmiausia Armija Krajova. Nuo 1943 m. vasario priešinosi vokiečių okupacinei administracijai ir ginkluotosiomis pajėgomis. Oficialiai Ukrainos nacionalistų organizacijos OUN-B karinė grupuotė pradėta vadinti „sukilėlių armija“ 1943 m. gegužės mėn. Į UPA gretas stojo savanoriai iš ideologinių nacionalistų tarpo, buvę pagalbinės policijos nariai, dezertyrai iš Raudonosios armijos ir SS ukrainiečių divizijos „Galicija“. Tarp jų buvo daug žmonių, nukentėjusių nuo stalininių represijų. 1943 m. vasarą UPA kontroliavo beveik visą Voluinę ir Polesę. Kovotojų skaičius 1943 m. pabaigoje–1944 m. pradžioje siekė apie 40 000 karių.
Ukrainos nacionalistai deklaravo tiesioginį tikslą vokiečių invazijos į Sovietų Sąjungą metu – nepriklausomos nacionalinės valstybės atkūrimą teritorijoje, apimančioje šiuolaikinės Rusijos, Lenkijos ir Baltarusijos dalis. Vykdydama tautybės politiką, apipintą šūkiu „Ukraina ukrainiečiams“, 1943 m. UPA atliko Voluinės (žr. Voluinės žudynės) ir Rytų Galicijos lenkų gyventojų etninį valymą.
Nuo 1944 m. pavasario pabaigos, SSRS kariuomenei sėkmingai puolant Ukrainoje, UPA bendradarbiavo su vokiečių pajėgomis prieš sovietus ir lenkus. Iš Ukrainos pasitraukus vokiečiams, vykdė partizaninį karą sovietų kariuomenės užnugaryje. Sukilėlių armijai numalšinti sovietai panaudojo apie 30 000 Vidaus tarnybos kariuomenės karių. 1945 m. pabaigoje UPA priklausė didelė Vakarų Ukrainos dalis, be to ji veikė ir Lenkijos teritorijoje.
Masaaki Savanobori
(g. 1970 m. sausio 12 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1993–2000 m.
Ukrainos sukilėlių armija
Istorija
Pasibaigus Antrajam pasauliniam karui, sukilėlių armija išliko aktyvi ir kovojo prieš komunistinės Lenkijos Liaudies Respublikos kariuomenę iki 1947 m., o prieš Sovietų Sąjungą – iki 1949 m. Ji buvo ypač stipri Karpatų kalnuose, visoje Galicijoje ir Voluinėje – šiuolaikinėje Vakarų Ukrainoje. 1946-1949 m. gausios NKVD pajėgos sėkmingai blokavo sukilėlių grupuotes, todėl dauguma armijos būrių buvo išformuota. Pavienės kovotojų grupuotės veikė iki 1954 m.
Palikimas
Sovietų Sąjungoje Ukrainos sukilėlių armija buvo minima kaip teroristinė organizacija. Nuo pat Ukrainos nepriklausomybės atkūrimo 1991 m. kilo karštos diskusijos dėl galimo oficialaus pripažinimo buvusiems UPA nariams kaip teisėtiems kovotojams. UPA veteranai taip pat stengėsi surengti savo eitynes ir minėjimus, ypač Vakarų Ukrainoje. Tai savo ruožtu paskatino Sovietų armijos veteranų ir kai kurių Ukrainos politikų pasipriešinimą. Iki 2018 m. gruodžio mėn. karo veterano statusą įgijo buvę UPA nariai, kurie „1941–1944 m. dalyvavo karo veiksmuose prieš nacių okupantus Ukrainoje, nepadarė nusikaltimų žmoniškumui ir buvo reabilituoti“. Kai kurie buvę Armijos Krajovos ir UPA kovotojai pripažino praeities nusižengimus, abi pusės tarėsi dėl kapų ir atminimo paminklų priežiūros Lenkijoje.
Nelaukdama oficialaus Kijevo pritarimo, daugelyje Ukrainos regionų, ypač vakaruose, vietos valdžia savarankiškai įamžino UPA istoriją: buvo pastatyti paminklai, įrengti atminimo ženklai ir lentos UPA vadovams ir kovotojams. Reaguodamos į tai, daugelis pietinių ir rytinių sričių, kuriose per karą UPA ir neveikė, atsakė atidarydamos savo pačių memorialus, skirtus aukoms, nukentėjusioms nuo „banderininkų“.
Pamilgedžiai (Suviekas)
Pamilgedžiai – kaimas Zarasų rajono savivaldybėje, 4 km į šiaurę nuo Suvieko, prie Obelynės miško, netoli Latvijos sienos.
Pinenkir
Pinenkir arba Pinkir, Pinikir – Deivė Motina elamitų mitologijoje, III tūkst. pr. m. e. laikyta aukščiausiąja dievybe. XXIII a. pr. m. e. datuojamoje akadų sutartyje tarp karaliaus Naram-Sino ir Sūzų įvardijama dievo Humbano sutuoktine. II tūkst. pr. m. e. aukščiausiąja elamitų dievybe tapo Humbanas, o Pinenkir imta tapatinti su deive Kiririša. Nors Naujosios Elamo karalystės laikais (VII a. pr. m. e.) Pinenkir kulto reikšmė vėl išaugo, buvusios svarbos deivė taip ir neatgavo.
Berladynka
Berladynka – upė Ukrainoje, Vinycios srityje; kairysis Dochnos intakas (Pietinio Bugo baseinas). Ilgis siekia 55 km, baseino plotas – 755 km².
Ties ištakomis upės plotis siekia 1 m, o ties žiotimis – iki 10 m; didžiausias gylis – 1,4 m. Upės mityba mišri, daugiausia pagrįsta sniego tirpsmo ir lietaus vandeniu. Užšąla gruodžio pradžioje, o atitirpsta kovą.
Klivlando Cavaliers 2022–2023 m. sezonas
Klivlando „Cavaliers“ 2022–2023 m. sezonas – 53-asis komandos sezonas Nacionalinėje krepšinio asociacijoje (NBA). Šį sezoną „Cavaliers“ įvykdė stambų mainų sandorį ir į klubą atvedė Donovan Mitchell mainais už Ochai Agbaji, Collin Sexton, Lauri Markkanen ir būsimus šaukimus. „Cavaliers“ į atkrintamąsias varžybas pateko pirmą kartą nuo 2018 m. ir pirmą kartą be LeBron James nuo 1998 m.
Mackėnų I apylinkė
Mackėnų I apylinkė (iki 1950 m. Mackėnų apylinkė) – Lietuvos TSR administracinis-teritorinis vienetas rytų Lietuvoje.
Tina Maze
Tina Mazė (g. 1983 m. gegužės 2 d.) – Slovėnijos kalnų slidininkė, olimpinė ir pasaulio čempionė, Pasaulio taurės laimėtoja.
Biografija
Tina Mazė gimė 1983 m. gegužės 2 d. Sloven Gradece. Pradėjo slidinėti nuo trejų metų amžiaus. 1999 m., būdama 15 metų, debiutavo FIS Pasaulio taurės varžybose ir 2002 m. sausį ji pirmą kartą pelnė vietą ant nugalėtojų pakylos parodžiusi antrą rezultatą didžiojo slalomo rungtyje. Ji dalyvavo 2002 m. Solt Leik Sičio olimpiadoje, medalių nelaimėjo ir tais metais pasiekė pirmąją pergalę Pasaulio taurės etapuose didžiojo slalomo rungtyje. T. Mazei 2005 m. buvo sėkmingi, kai ji laimėjo tris Pasaulio taurės etapus ir buvo išrinkta Slovėnijos metų sportininke. Tačiau jos pasirodymas 2006 m. Turino olimpiadoje buvo nuviliantis su aukščiausia 12 vieta rungtyse. 2008 m. T. Mazė nutraukė treniruotes su nacionaline rinktine ir kartu su italų treneriu Andrea Massi įsteigė naują komandą „Team to aMaze“. 2008 m. T. Mazė išsiveržė tarp kalnų slidininkių reitingo lyderių, 2010 m. Vankuverio olimpiadoje iškovojo sidabro medalius slalomo supermilžino ir didžiojo slalomo rungtyse. Jos populiarumas augo dėl pasirodymų ir 2012 m. išleistos popdainos anglų kalba „My Way Is My Decision“ su videoklipu.
T. Mazės pasirodymas Pasaulio taurės bendrojoje įskaitoje vis gerėjo: 2010 m. ji buvo ketvirta, 2011 m. − trečia, 2012 m. − antra. 2013 m. ji nugalėjo bendrojoje Pasaulio taurės įskaitoje su rekordiniu 24-ių pakylos vietų skaičiumi, tarp kurių 11 pergalių, ir tapo vienintele moterimi, kuri išbuvo bendrosios įskaitos lydere nuo pirmojo iki paskutiniojo sezono etapų. Ji su 2414 bendrosios įskaitos taškais nustatė naują kalnų slidininkų rekordą (sumušusi H. Majerio 2000 tšk. pasiekimą 2000 metais ), net 1313 taškų aplenkusi antroje vietoje likusią vokietę Maria Höfl-Riesch. Taip pat 2013 m. ji laimėjo slalomo supermilžino, didžiojo slalomo, dvikovės atskiras įskaitas, o greitojo nusileidimo ir slalomo įskaitose užėmė antras vietas; taip pat tapo čempione ir iškovojo du sidabro medalius tų metų pasaulio čempionate. Ji yra laimėjusi visų rungčių Pasaulio taurės etapus. 2014 m. Sočyje T. Mazė tapo bendračempione greitajame nusileidime ir čempione didžiajame slalome. Kitais metais iškovo pasaulio čempionato aukso medalius greitajame nusileidime ir dvikovėje. Po 2015 m. sezono T. Mazė paskelbė pasitraukianti iš sporto vienam sezonui. Ji 2017 m. sausį dalyvavo viename Pasaulio taurės etape Maribore − ten pat, kur dalyvavo patį pirmą kartą prieš 18 metų, ir po to paskelbė galutinai pasitraukianti iš varžybų.
Užsienietis (filmas)
Užsienietis – 2012 m. sukurtas trileris.
Turinys
Buvęs CŽV darbuotojas Benas Loganas su dukra persikrausto į Belgiją, kur įsidarbina tarptautinėje Halgeito kompanijoje. Darbas jam sekasi, tačiau vieną rytą jis randa savo biurą tuščią. Dar blogiau, visi jo asmeniniai duomenys ištrinti, tarsi Loganas niekada joje ir nedirbo, o ir pati kompanija neigia turėjusi filialą Belgijoje. Bandydamas suprasti kas vyksta, Loganas pradeda ieškoti savo buvusių bendradarbių, bet paaiškėja, kad visi jie mirė per vieną naktį, o dabar taikinyje atsidūrė jis pats ir duktė...
Eigirdas Žukauskas
Karjera
Karjeros pradžioje rungtyniavo įvairiuose NKL klubuose – Anykščių „Puntuke“, Vilniaus „Statyboje“, „Radviliškyje“
2012–2014 m. priklausė „Šiauliams“. Šis klubas rungtyniavo aukščiausiame krepšinio divizione.
Šiauliečiai nuomos pagrindais žaidėją skolino Mažeikių ir Alytaus klubams.
Grįžęs į Lietuvą 2017–2018 m. rungtyniavo Prienų „Vytaute“.
O vėliau karjerą tęsė Permės „Parma“ (Rusija), Bursos „Tofaş“ (Turkija).
Nacionalinė rinktinė
Nacionalinėje rinktinėje debiutavo būdamas 29-erių metų. 2021 m. lapkričio 26 d. pasaulio čempionato atrankos varžybose prieš Bulgariją. Pakviestas į 2022 m. Europos krepšinio čempionatą.
Gaulėnų tvenkinys
Gaulėnų tvenkinys - tvenkinys Lietuvoje, Telšių rajone, 6 km į pietryčius nuo Luokės, į pietus nuo Gaulėnų. Sudarytas užtvenkus Šatrijos upę (Aunuvos intakas, Ventos baseinas) 13 km nuo jos žiočių. Tvenkinio ilgis iš vakarų į rytus - 0,16 km, plotis - iki 0,09 km. Altitudė 124,7 m. Krantai neaukšti, apaugę medžiais. Aplinkui plyti dirbami laukai. Šalia įsikūręs Patumšių kaimas. Tvenkinio užtvanka eina kelias.
Harrie Lavreysen
Harrie Lavreysen (g. 1997 m. kovo 14 d.) – Nyderlandų treko dviračių lenktynių sportininkas, daugkartinis pasaulio čempionas.
Greviškėliai
Greviškėliai – buvęs kaimas Rokiškio rajono savivaldybėje, į vakarus nuo Greviškių. Kaimą mena Greviškėlių gatvė.
Harrie Lavreysen
Biografija
2017 m. pasaulio treko čempionate pelnyti pirmieji pasaulio čempionato medaliai - du sidabrai individualaus ir komandinio sprinto rungtyse. 2018 m. pasaulio treko čempionate Lavreysen su Nyderlandų rinktine pirmą kartą tapo pasaulio čempionu komandinio sprinto varžybose. Tais pačiais metais olandas pirmą kartą tapo Europos čempionu. 2019 m. pasaulio treko čempionate pirmą kartą tapo pasaulio čempionu individualaus sprinto rungtyje. 2020 m. pasaulio treko čempionate iškovojo pirmąjį auksą keirino varžybose.
Mockėnų II apylinkė
Mockėnų II apylinkė (iki 1950 m. Mockėnų apylinkė, Mackėnų apylinkė) – Lietuvos TSR administracinis-teritorinis vienetas rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kuktiškių valsčiuje, 1950 m. priskirta naujam Molėtų rajonui. Panaikinta 1954 m. gegužės 25 d. prijungiant prie Vorėnų apylinkės.
Go Oiva
(g. 1972 m. birželio 23 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 2000 m.
Pamiliškė
Pamiliškė – kaimas Ignalinos rajono savivaldybėje, 9 km nuo Ceikinių.
Meilės menas (filmas)
Meilės menas – 1983 m. sukurta erotinė drama pagal senovės Romos poeto Ovidijaus to paties pavadinimo meilės elegijų knygą.
Turinys
Tai filmas – sapnas. Senovės Romoje studentas Kornelijus, klausantis garsiojo Ovidijaus paskaitų ir eilių apie meilę, susidomi garsaus karvedžio žmona ir tampa jos meilužiu...
Šilininkų apylinkė
Šilininkų apylinkė sovietmečiu buvo:
Martynas Echodas
Martynas Echodas (g. 1997 m. liepos 7 d.) – Lietuvos krepšininkas, rungtyniaujantis vidurio puolėjo padėtyje.
Gimė Kaune, žydų kilmės šeimoje. Sportavo Kauno „Žalgirio“ jaunimo sistemoje, žaidė už „Žalgirio“ dublerius, vėliau sezonui skolintas „Šiauliams“. 2017 m. Echodas sudarė 3 metų kontraktą su Vilniaus „Rytu“, sėkmingai rungtyniavo 2018–2019 m. Europos taurės sezone, išrinktas šio turnyro „kylančia žvaigžde“ (vid. 9,6 tšk., 5,1 atk. kamuolio, 11,7 naud. balo). 2021–2022 m. išbandė legionieriaus karjerą Italijoje, tačiau kitą sezoną sugrįžo į „Rytą“.
Emma Hinze
Emma Hinze (g. 1997 m. rugsėjo 17 d.) – Vokietijos treko dviračių lenktynių sportininkė, daugkartinė pasaulio čempionė.
Biografija
2018 m. iškovojo pirmąjį Europos čempionatų medalį - bronzą komandinio sprinto rungtyje. 2019 m. pasaulio treko čempionate pelnė pirmąjį pasaulio čempionatų medalį - bronzą komandinio sprinto rungtyje. 2020 m. pasaulio treko čempionate iškovojo tris aukso medalius individualaus ir komandinio sprinto rungtyse ir keirino varžybose.
Paminčia
Paminčia – viensėdis Utenos rajono savivaldybėje, 7 km nuo Šeimaties.
Limerikas (poezija)
miniatiūra|Walter Crane pasakos apie Heraklį ir vežiką iliustracija limerikų rinkinyje „Baby's Own Aesop“, 1887 m.
Limerikas – tai poezijos žanro satyrinis eilėraštis, dažnai humoristinis ir grubus. Pagal griežtą eiliavimo schemą sudarytas iš penkiaeilių: pirma, antra ir penkta eilutės rimuojasi, o trečia ir ketvirta yra trumpesnės ir turi kitą ritmą.
Limeriko formatas atsirado XVIII a. Anglijoje, o XIX a. Edward Lear išpopuliarintas, nors jis šio termino nevartojo. XX a. pradžioje limerikai buvo spausdinami žurnaluose, jų forma darėsi sudėtingesnė. Taisyklingi limerikai parašyti tik tomis kalbomis, kurių rimavimas panašus anglų kalbai.
Acuši Jonejama
(g. 1976 m. lapkričio 20 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 2000 m.
Karveliškio apylinkė
Karveliškio apylinkė – Lietuvos TSR administracinis-teritorinis vienetas rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kuktiškių valsčiuje, 1950 m. priskirta naujam Molėtų rajonui. Panaikinta 1954 m. gegužės 25 d. prijungiant prie Suginčių apylinkės ir Vorėnų apylinkės.
Jucių tvenkinys
Jucių tvenkinys - tvenkinys Lietuvoje, Telšių rajone, 3,5 km į šiaurės vakarus nuo Luokės. Sudarytas užtvenkus Virvytės upę (Ventos intakas) 68,6 km nuo jos žiočių. Tvenkinio ilgis iš pietvakarių į šiaurės rytus - 0,25 km, plotis - iki 0,14 km. Yra 0,12 ha sala. Altitudė 117,7 m. Rytinis krantas aukštas. Slėnis plačiai apaugęs medžiais ir krūmynais, vietomis plyti pievos. Į vakarus stūkso Biržuvėnų miškas. Šalia įsikūręs Jucių kaimas. 2002 m. atstatyta užtvanka ir pastatyta 100 kW galios mažoji hidroelektrinė.
Do You Believe? Tour
'''Do You Believe? Tour, dar žinomas kaip The Believe Tour''' – Cher koncertinis turas, vykęs 1999 ir 2000 m. Jis buvo skirtas reklamuoti albumą „Believe“.
Kiririša
Kiririša arba Kiriša – Deivė Motina elamitų mitologijoje. Iš pradžių deivė buvo garbinama Lijano vietovėje, pietvakarių Elame, o III tūkst. pr. m. e. pabaigoje kultas išplito visame Elame. Kiririšos vaidmuo ypač išaugo II tūkst. pr. m. e. pabaigoje – deivė tapo viena svarbiausių elamitų dievybių, buvo laikoma „dievų motina“. II tūkst. pr. m. e. viduryje aukščiausiąja elamitų dievybe tapo Humbanas, o Kiririša imta laikyti jo „didžiąja sutuoktine“. Deivės vardas kiri.riša reiškia „didžioji deivė“.
Do You Believe? Tour
Istorija
1999 m. rugpjūčio 28 d. koncertas buvo nufilmuotas MGM Grand Garden arenoje ir kitą dieną parodytas per HBO televiziją pavadinimu „Cher: Live at the MGM Grand in Las Vegas“. Tų pačių metų pabaigoje buvo išleistas VHS ir DVD formatu.
Turas buvo labai sėkmingas ir 1999 m. gruodžio pradžioje buvo paskelbta apie 20 papildomų koncertų Šiaurės Amerikoje.
Uždirbęs 160 milijonų JAV dolerių, turas tapo pelningiausiu iki tol Cher koncertiniu turu. Vėliau jį aplenkė 2002–2005 m. vykęs turas „Living Proof: The Farewell Tour“.
Kiririša
Kiririša siejama su Deive Motina Pinenkir, teigiama, kad su ja susiliejo II tūkst. pr. m. e. (bent jau nuo XVIII a. pr. m. e.). Vokiečių iranologo Walther Hinz teigimu, iš pradžių Pinenkir vardas buvo tabu, vietoj jo ši deivė vadinta Kiririša, o laikui bėgant imta laikyti atskira dievybe.
Šilninkų apylinkė
Šilninkų apylinkė (arba Šilininkų apylinkė) – Lietuvos TSR administracinis-teritorinis vienetas rytų Lietuvoje.
2010 m. A lyga
2010 m. A lyga – 22–asis Lietuvos futbolo čempionatas, skaičiuojant nuo 1990 m., kai vyksta Nepriklausomos Lietuvos pirmenybės.
Dalyviai
Dalyvavo 11 komandos, kurios tarpusavyje žaidė keturių ratų sistema.
FK Vėtra, kurie nesugebėjo licencijuotis net pratęsus terminą, buvo pašalinta iš A lygos.
Iš Pirmos lygos atėjo FK Mažeikiai, FC Klaipėda ir VMFD Žalgiris.
Galutinė lentelė
Šaltinis: wildstat.com svetainė
Šilninkų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Videniškių valsčiuje, 1950 m. priskirta naujam Molėtų rajonui. Panaikinta 1954 m. gegužės 25 d. prijungiant prie Videniškių apylinkės.
Juodelių tvenkinys
Juodelių tvenkinys – tvenkinys Lietuvoje, Radviliškio rajone, 8 km į pietus nuo Grinkiškio. Sudarytas užtvenkus Miegoto upelį (Šušvės intakas) 0,34 km nuo jo žiočių. Tvenkinio ilgis iš vakarų į rytus – 0,88 km, plotis – iki 0,14 km. Altitudė 99 m. Krantai neaukšti, vietomis apaugę medžiais, vakarinis krantas užpelkėjęs ir apaugęs krūmynais. Aplinkui plyti dirbami laukai. Pietinėje pakrantėje įsikūręs Juodelių kaimas, į šiaurę – Vaitiekūnai.
Tvenkinys įrengtas 1976 metais.
Ežeras (12130739)
left|120px
Ežeras arba Akutė – ežeras Lietuvoje, Švenčionių rajone, 9 km į vakarus nuo Švenčionėlių, Beržaloto pelkėje, Baranavos miške, 0,04 km į pietvakarius nuo Petrežerio. Ežeras beveik apvalus, jo skersmuo ~ 0,17 km. Altitudė 149,7 m. Krantai žemi, pelkėti, apaugę retais medžiais ir krūmais. Dugne yra storas sapropelio sluoksnis. Ežeras nenutekantis, priklauso Lakajos upės intako Peršokšnos baseinui.
Ežeras yra Girutiškio gamtiniame rezervate.
Algirdas Leonas Nasvytis
Algirdas Leonas Nasvytis (1910 m. birželio 12 d. Subačiuje, Ukmergės apskritis – 1981 m. birželio 28 d. Klyvlende, JAV) – Lietuvos inžinierius, sporto ir visuomenės veikėjas, daktaras.
Biografija
1931–1934 m. studijavo Kauno konservatorijoje. 1933–1937 m. koncertavo kaip pianistas.
Nuo 1934 m. dirbo Vytauto Didžiojo universitete (VDU). 1937 m. baigė VDU Technikos fakultetą. 1938 m. inžinierių korporacijos „Plienas“ pirmininkas, Lietuvių inžinierių ir architektų sąjungos sekretorius.
1938–1939 m. studijavo Berlyno aukštojoje technikos mokykloje. 1937–1943 m. dėstė VDU. 1937–1940 m. dirbo žurnaluose „Technika ir ūkis“, „Tautos ūkis“ ir kt.
1944 m. pasitraukė į Vokietiją. 1944–1945 m. dirbo Berlyno aukštojoje technikos mokykloje. 1944 m. Vokietijos lietuvių sąjungos sekretorius. 1945–1946 m. Getingeno lietuvių tremtinių apygardos pirmininkas, Baltų tarybos atstovas Vokietijoje. 1948–1949 m. studijavo Hanoverio aukštojoje technikos mokykloje, 1949 m. technikos daktaras.
1950 m. persikėlė į JAV. Klyvlende dirbo medžiagų atsparumo ir vibracijos, nuo 1958 m. analitinės mechanikos ir mechaninių transmisijų srityse. Nuo 1955 m. dirbo žurnale „Applied Mechanics Rewiew“. 13 patentuotų išradimų autorius. 1965 m. buvo tarp 10 geriausių JAV išradėjų.
1961 m. parengė ir išleido Sibiro tremtinės Barboros Armonienės atsiminimus „Palik ašaras Maskvoje“ anglų kalba.
Sportinė veikla
1928–1940 m. Lengvosios atletikos centro narys, 1940 m. pirmininkas. 1938 m. vienas iš Lietuvos tautinės olimpiados organizatorių. 1941–1944 m. Kūno kultūros rūmų tarybos narys ir Lietuvos šachmatų sąjungos pirmininkas. 1955–1959 m. lietuvių Vyriausiojo fizinio auklėjimo ir sporto komiteto pirmininkas.
Hiromi Kodžima
(g. 1977 m. gruodžio 12 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 2000 m.
Paminėlė
Paminėlė – kaimas Švenčionių rajono savivaldybėje, 3 km į pietvakarius nuo Labanoro, Labanoro girioje, prie pelkynių ir Minėlio ežerėlio. Ateina kelio atšaka.
Tanaka
Šią pavardę turintys garsesni asmenys (rikiavimas pagal vardo pirmą raidę):
Luminor Bank
Luminor būstinė ([[Konstitucijos prospektas, Vilnius)|250px|miniatiūra]]
Šilninkai (Molėtai)
Šilninkai – buvęs kaimas Molėtų rajono savivaldybėje, 9 km į vakarus nuo Videniškių, prie kelio.
Luminor Bank
Luminor Bank AB – trečias pagal dydį bankas Baltijos šalyse, turintis 16 proc. indėlių ir 23 proc. paskolų rinkos dalį. Aptarnauja apie 1,3 milijono klientų ir vienija apie 2 900 dirbančių profesionalų. 2017 m. „DNB“ ir „Nordea“ bankai sujungė savo Baltijos šalių bankų padalinius ir naują banką pavadino „Luminor“. 2018 m. rugsėjo mėnesį amerikiečių kapitalo fondas „Blackstone“ įsigijo 60 % akcijų iš „DNB“ ir „Nordea“ (pastarieji išlaikė po 20 % akcijų).
Šilninkai (Molėtai)
Istorija
Panaikintas 1987 m. kovo 25 d.
Luminor Bank
DNB
1988 m. įsteigtas kaip TSRS agropramoninio banko Lietuvos respublikinis bankas. 1990 m. reorganizuotas į Lietuvos agropramoninį banką, o 1992 m. – į valstybinį akcinį Lietuvos žemės ūkio banką. Pagrindiniais akcininkais buvo Lietuvos Respublikos Vyriausybė ir Lietuvos Respublikos fiziniai ir juridiniai asmenys.
2003 m. pervadintas į AB banką NORD/LB Lietuva. Banko strateginiu investuotoju tapo Vokietijos bankas NORD/LB. 2004 m. pertvarkyta banko vidinė struktūra.
2006 m. AB bankas NORD/LB Lietuva reorganizuotas į AB DnB NORD banką. 2010 m. vieninteliu DnB NORD grupės savininku tapus didžiausiai Norvegijos finansų institucijai DnB NOR, bankas pervadintas į AB DNB bankas, pakitus motininės bendrovės pavadinimui.
Ežeras (12131235)
left|120px
Paminijai
Paminijai – kaimas Rietavo savivaldybėje, 16 km nuo Stalgėnų. 1987 m. kaimas buvo panaikintas.
Baja dos Tigresas
Baja dos Tigresas  – didžiausia Angolai priklausanti sala. Yra Atlanto vandenyne, prie pietvakarinių Angolos krantų (Namibo provincija). Plotas 98 km². Išsidriekusi šiaurės – pietų kryptimi ~30 km. Negyvenama, padengta smėlynais.
Baja dos Tigresas yra svarbi vandens paukščių buveinė (25 rūšys) bei jūrinių vėžlių perimvietė.
Edredas
Edredas (923 m. – 955 m. lapkričio 23 d.) – Anglijos karalius 946–955 m.
Biografija
Jis gimė Edvardui I Vyresniajam trečiojoje santuokoje su Edgifu, Kento erlo Zigehelmo dukra. Jis buvo brolis karaliaus Edmundo I, nudurto Glosteršire 946 m. gegužės 26 d. Tais metais rugpjūčio 16 d. archivyskupas Oda Kenterberietis Kingstone prie Temzės patepė Edredą karaliumi, o šis priėmė Velso valdovų ir šiaurės erlų priesaiką.
Rafael Orozco
Rafaelis Chosė Oroskas Maestrė (Rafael José Orozco Maestre, 1954 m. kovo 24 d. – 1992 m. birželio 11 d.) – Kolumbijos dainininkas, žymus tradicinės kolumbiečių muzikos valjenato atlikėjas. 1976–1992 m. grupės „Binomio de Oro de América“ pagrindinis vokalistas.
Biografija
Gimė ir augo nedideliame Beserilio miestelyje Sesaro departamente. Lankė Valjeduparo kolegiją. Po mokslų, 1975 m., kartu su akordeoninku Emilijumi Ovjedu įrašė du albumus (Adelante ir Con entusiasmo). 1976 m. susipažino su akordeoninku Israeliu Romeru ir kartu įkūrė grupę „Binomio de Oro de América“. Išgarsėjo Barankilijos karnavale. „Binomio de Oro de América“ labai išgarsėjo Kolumbijoje ir už jos ribų – išleido 16 auksinių ir 2 platininius įrašus.
1992 m. birželio 11 d. Rafaelis Oroskas nužudytas į namus įsiveržusių smogikų. Pasikėsinimas įvykdytas švenčiant vienos Orosko dukterų mokslo metų išleistuves. Nužudymo priežastys liko pilnai neišaiškintos: teigiama, kad R. Oroskas turėjęs meilužę Mariją Ancheliką Navaro, kuri tuo metu susitikinėjusi su narkomafijos gaujos nariu Chosė Reinaldu „El Nano“ Fialjo Chakome. Šis iš pavydo užsakęs dainininko nužudymą.
2020 m. Europos akademinio irklavimo čempionatas
2020 m. Europos akademinio irklavimo čempionatas – tarptautinės irklavimo federacijos organizuotas geriausių Europos akademinio irklavimo sportininkų čempionatas, kuris vyko spalio 9 d. – spalio 11 d. Lenkijos mieste Poznanėje.
Nacionalinis universitetas Lvovo Politechnika
Nacionalinis universitetas „Lvovo Politechnika“ – valstybinė aukštoji technikos mokykla Lvove, Ukrainoje. Nuo pat įkūrimo 1816 m. jis buvo vienas svarbiausių mokslo ir technologijų plėtros centrų Vidurio Europoje. Tarpukaryje „Lvovo Politechnika“ kartu su „Varšuvos Politechnika“ buvo viena svarbiausių Lenkijos technikos mokyklų. 2020 m. universitetas įtrauktas į pasaulio 1000 geriausių universitetų sąrašą pagal „Times Higher Education“ reitingą.
Veikla
„Lvovo Politechniką“ sudaro 18 švietimo ir mokslo institutų. 2019 m. universitete studijavo apie 35 000 studentų. Ugdymo procesą vykdė 2200 dėstytojų kolektyvas, iš kurių daugiau nei 320 buvo mokslų daktarai. Ugdymo procese dalyvavo mokslininkai iš Ukrainos nacionalinės mokslų akademijos mokslo įstaigų, specialistai iš pramonės įmonių. 2018-2019 mokslo metais parengti 66 mokymo sričių specialistai.
Istorija
1844 m. įkurta Technikos akademija. Joje įvyko pirmasis pokalbis telefonu Austrijos-Vengrijos teritorijoje tarp akademijos aktų salės ir chemijos fakulteto. Tais pačiais metais akademijos rektoriumi tapo žinomas Lvovo architektas Julianas Zacharevičius, o akademija pervadinta į Politechnikos mokyklą. J. Zacharevičius suprojektavo pagrindinio korpuso ir chemijos fakulteto pastatus. Pagrindinis įstaigos pastatas, vadinamas „Lenkijos technikos universitetų motina“, buvo suprojektuotas tuo metu madingu eklektišku neorenesanso stiliumi.
Inšušinakas
Inšušinakas – dievybė elamitų mitologijoje, Sūzų miesto globėjas, požemio karalystės valdovas, taip pat priesaikų dievas. Sutuoktinė – priesaikų deivė Išnikarab, priimanti mirusiuosius požemio pasaulyje. Sūzuose Inšušinakas buvo laikomas teisingumo gynėju (drauge su dievu Nahundžiu). Dievybės vardas dnin.šušin.ak šumerų kalba reiškia „Sūzų viešpats“. Čoga Zanbilyje (30 km į pietus nuo Sūzų) buvo Inšušinakui skirtas zikuratas.
Nacionalinis universitetas Lvovo Politechnika
Istorija
1919 m., per Lenkijos–Ukrainos karą, lenkai universitete įrengė įtvirtintą punktą, kuriame šaukė naujokus į Lenkijos kariuomenę.
Inšušinakas
Elamo valdovai dažniausiai save įvardydavo Inšušinako „mylimais tarnais“. VIII a. pr. m. e. datuojamame įraše kalbama apie įstatymus, kuriuos įtvirtinę dievas Inšušinakas ir karalius Šutruk-Nahhunte II. Sūzuose aptiktos I tūkst. pr. m. e. datuojamos laidojimo lentelės, kuriose teigiama, kad Inšušinakas požemio karalystėje skelbiąs nuosprendį mirusiųjų sieloms. Įvairiuose elamitų teisiniuose dokumentuose į saulės dievą ir Inšušinaką neretai kreipiamasi kaip į „šviesos ir tamsos viešpačius“.
Nacionalinis universitetas Lvovo Politechnika
Istorija
1941 m. liepos mėn. vokiečių okupacinė kariuomenė įvykdė egzekuciją lenkų profesoriams.
1939-1993 m. sovietų valdžia švietimo įstaigą pervadino į Lvovo politechnikos institutą. Po Antrojo pasaulinio karo jis buvo vadinamas Lvovo Lenino komjaunimo vardo Lenino ordino politechnikos institutu.
1993 m. politechnikos institutui suteiktas universiteto statusas, įstaiga pavadinta Valstybiniu universitetu „Lvovo Politechnika“. 2000 m. tapo Nacionaliniu universitetu „Lvovo Politechnika“.
2009 m. liepos 8 d. „Lvovo politechnikai“ suteiktos savivaldos teisės – autonominio, nacionalinio mokslinių tyrimų universiteto statusas.
Age of Empires II: The Age of Kings
Age of Empires II: The Age of Kings – realaus laiko strategijos kompiuterinis žaidimas, sukurtas „Ensemble Studios“ kompanijos ir išleistas „Microsoft“ korporacijos. Tai yra antroji žaidimų serijos „Age of Empires“ dalis, išleista 1999 metais. Žaidimo papildymas, „The Conquerors“, buvo išleistas 2000 metais. PlayStation 2 versiją 2001 metais išleido „Konami“.
„The Age of Kings“ nukelia žaidėją į viduramžius, kuriuose gyvuoja trylika civilizacijų – britai, bizantiečiai, keltai, gotai, teutonai, frankai, mongolai, kinai, japonai, persai, saracėnai, turkai bei vikingai. Žaidėjai turi rinkti resursus, kuriuos naudoja miestų statymui, armijų kūrimui ir priešų sunaikinimui. Žaidime taip pat yra penkios tikra istorija paremtos karinės kampanijos, kurios nukelia žaidėją į tam tikras tam tikro istorinio karo aplinkybes.
Jošiharu Ueno
(g. 1973 m. balandžio 21 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 2000 m.
Radviliškio tvenkinys
Radviliškio tvenkinys – tvenkinys Lietuvoje, Radviliškio rajone, 3 km į vakarus nuo Radviliškio. Tvenkinys vietinių gyventojų dar vadinamas „Bandymų ežeru“, kadangi sovietiniais laikais priklausė bandymų stoties eksperimentiniam ūkiui. Tvenkinys stačiakampio formos; jo krantai sudaryti supylus pylimus ir susidariusioje talpoje pripumpavus vandens iš užpelkėjusių pievų. Vandens telkinio ilgis iš šiaurės vakarų į pietryčius – 0,46 km, plotis – 0,46 km. Altitudė 122,9 m. Pylimas apaugęs medžiais. Į šiaurę ir pietus auga miškeliai. Aplinkui plyti dirbami laukai. Vandens perteklius nuteka į bevardį upelį, pratekantį vakariniu pakraščiu link Banko kanalo.
Tvenkinys įrengtas 1977 metais.
Női NB I
moterų NB I arba Női NB I arba Női Nemzeti Bajnokság – aukščiausias moterų Vengrijos futbolo lygos divizionas.
Čempionės patenka į UEFA moterų čempionų lygos turnyrą.
Istorija
1984 m. buvo įkurta lyga. Nuolat kisdavo lygos formatas ir dalyvių skaičius.
2019–2020 m. čempionatas nutrauktas dėl pandemijos grėsmių.
2021–2022 m. dalyvių skaičius išaugo iki dvylikos.
Čempionės
Šaltiniai: flashscore ir RSSSF
Pociūnėlių tvenkinys
Pociūnėlių tvenkinys – tvenkinys Lietuvoje, Radviliškio rajone, 10 km į pietryčius nuo Baisogalos. Sudarytas užtvenkus Liaudės upę (Nevėžio intakas) 29 km nuo jos žiočių. Tvenkinio ilgis iš šiaurės į pietus – 2,93 km, plotis – iki 0,13 km. Šiaurinėje dalyje yra 2 užpelkėjusios ir apaugusios krūmynais atšakos. Altitudė 79,5 m. Krantai neaukšti, vietomis apaugę medžiais. Aplinkui plačiai driekiasi dirbami laukai. Pietinėje pakrantėje įsikūręs Pociūnėlių miestelis, netoli užtvankos yra paplūdimys. Prie tvenkinio esantys kaimai: Aguriškės, Panekelpiai, Sirutiškiai, Rinktinėliai. Veikia kaimo turizmo sodyba. Tvenkinio pylimu eina kelias.
Tvenkinys įrengtas 1973 metais.
Su Folsas
Su Folsas (, lak. Íŋyaŋ Okábleča Otȟúŋwahe) – miestas Jungtinių Amerikos Valstijų vidurio šiaurėje, Pietų Dakotos pietryčiuose (didžiausias valstijos miestas), Didžiosios Sijų upės pakrantėje. Minehahos apygardos centras. Didelis transporto mazgas: oro uostas, geležinkeliai ir plentai į Mineapolį, Omahą, Rapid Sitį, plentas į Fargą. Vystoma elektronikos (elektros įrenginių, kompiuterių ir jų dalių gamyba), chemijos (plastikų), medžio apdirbimo, maisto (mėsos) pramonė, turizmas. Apylinkėse vystomas žemės ūkis (auginami javai, sojų pupelės, veisiami galvijai), kasamas kvarcitas.
Mieste veikia 1883 m. įkurtas Su Folso universitetas bei 1965 m. įkurtas Kolorado technikos universitetas, Pietryčių technikos institutas (1968 m.), baptistų seminarija ir kitos aukštosios mokyklos. Prie Su Folso yra Žemės išteklių stebėjimo ir mokslo centras. Mieste veikia Gamtos istorijos, afroamerikiečių istorijos ir kiti muziejai, kelios meno galerijos, teatrai, simfoninis orkestras, zoologijos sodas, Vašingtono meno ir mokslo paviljonas (jame yra meno galerija, koncertų salė, teatras, mokslo muziejus).
Istorija
Vietovė prie Didžiosios Sijų upės krioklių gyvenama nuo seno. Iki amerikiečių užkariavimo, šiuose kraštuose vyravo indėnai lakotai. 1856–1857 m. pradėjo kurtis pirmieji naujakuriai, o 1865 m. įsteigta Fort Dakotos tvirtovė. 1883 m. Su Folsui suteiktos miesto teisės. XIX a. 9-ajame dešimtmetyje miestą pasiekė geležinkelis, ir gyventojų skaičius ėmė sparčiai augti, nors vėliau sekęs skėrių antpuolis augimą pristabdė.
Bijės plynaukštė
thumb|200px|Bijės plynaukštės vieta
Bijės plynaukštė  – plynaukštė vidurio Angoloje, tarp Lundos plynaukštės rytuose ir kalnų grandinės vakaruose. Būdingas aukštis 1520–1830 m. Jame ištakas gauna Zambezės, Kunenės, Kvanzos, Kvango baseinų upės. Klimatas ganėtinai vėsus, bet drėgnas todėl čia išvystyta žemdirbystė; auginama kava, kukurūzai, ryžiai, cukranendrės, žemės riešutai.
Maždaug pusė Angolos kaimiškų vietovių gyventojų gyvena Bijės plynaukštėje. Svarbiausi regiono miestai yra Huambas ir Kuitas.
Ežeras (12130710)
left|120px
Bakongai
Bakongo (arba kongo) – Vidurinės Afrikos tauta, šiuo metu padalinta tarp trijų politinių vienetų: Angolos (gyvena jos šiaurinėje dalyje), KDR (jos vakarinėje dalyje), Kongo Respublikos (jos pietinėje dalyje). Pastarojoje sudaro gausiausią gyventojų grupę.
Ežeras (12130710)
Ežeras – ežeras Lietuvoje, Švenčionių rajone, 5,5 km į pietus nuo Kaltanėnų, 0,3 km į pietvakarius nuo Buivydo ežero. Ežeras ovalo formos, ilgis iš pietvakarių į šiaurės rytus – 0,16 km, plotis – iki 0,11 km. Altitudė 140,6 m. Krantai žemi, beveik ištisai apaugę medžiais ir krūmais. Ežerą iš šiaurės vakarų supa Buivydų miškas. Šalia įsikūręs Slabadiškės kaimas.
Bakongai
Jie kalba kikongo kalba, kuri priklauso bantų kalboms. Egzistuoja gausi bakongų diaspora Naujajame pasaulyje, ypač Brazilijoje ir Karibuose.
Etninės subgrupės
thumb|200px|left|Bakongų teritorijos (ryškiai geltona spalva) Bakongai nėra vieningi ir kalba keletu giminingų kalbų (svarbiausia jų - kikongo) ir daugybe skirtingų dialektų. Jie skaidosi į etnines subgrupes, kurios susiformavo skirtingose senovinės Kongo imperijos provincijose bei nepriklausomose valstybėse. Tarp jų yra:
Ikikolonijinė istorija
Bakongai buvo seniausi bantu, kaip ir jų kaimynai mbundu, migravę į Vidurinę Afriką apie XIII a. iš šiaurės, t. y. kirsdami Kongo džiungles ir atsinešdami žemdirbystės tradicijas. Jie apsigyveno tarp vietos gyventojų pigmėjų ir choisanų, asimiliuodami juos.
Jau XIV a. dabartinių mbundų ir bakongų tarpe prasidėjo konsolidacijos procesai, kurių metu formavosi pakankamai dideli klanai, vėliau tapę tradicinėmis provincijomis. Juos visus XIV a. suvienijo vietinė valstybė Kongo imperija, kuri formavo bakongų istoriją iki pat XIX a. pabaigos.
Nuo XVI a. Kongo imperija užmezgė draugiškus ryšius su Portugalija, bet vėliau jie peraugo į nuolatinę kovą dėl išlikimo, kurios metu imperiją siaubė pilietiniai karai, dėl masinės vergų prekybos mažėjo gyventojų. Suiručių laikais provincijose, ypač ekonomiškai stipriame pajūryje, susiformavo nepriklausomos bakongų valstybėlės Kakongas, Ngojas, Sojas, Loangas ir kitos.
Nepriklausomose valstybėse
thumb|150px|left|FNLA vėliava 1956 m. Belgijos Kongo bakongai buvo pirmoji etninė grupė, pradėjusi sukilimą prieš Belgijos kolonializmą. Įtakoti Kibangistų bažnyčios, jie susivienijo į ABACO (Bakongų Aljanso) partiją, kovojančią dėl nepriklausomybės.
1961 m. Angolos bakongai pradėjo didelį sukilimą, kuris lėmė jų politinės partijos FNLA susiformavimą. Ši partija tapo viena iš trijų stambių grupuočių, kartu su ovimbundu etnine grupe paremta UNITA, ir mbundu etnine grupe paremta MPLA. Grupuotės susidūrė Angolos pilietiniame kare, kuris buvo vienas Šaltojo karo konfliktų. Per karą daugybė bakongų paliko Angolos teritoriją, bėgdami į gretimą KDR. Po karo dalis jų sugrįžo į gimtąsias žemes.
Čikara Fudžimoto
(g. 1977 m. spalio 31 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 2001 m.
Ši Tao
thumb|right|1674 m. datuojamas paveikslas Meistras Ši sodina pušis. Ši Tao (, 1642 m. Guangdžou, Guangsi provincija – 1707), tikrasis vardas (buvo Mingų imperatoriškosios dinastijos narys) Džu Ruodži (朱若極) – kinų budistų vienuolis, kaligrafas ir garsus ankstyvojo Čingų dinastijos laikotarpio peizažistas, vienas garsiausių Čingų dinastijos individualistų tapytojų.
Abasidų revoliucija
thumb|right|220px| Abual Abaso paskelbimas kalifu, miniatiūra iš XIV a. Abasidų revoliucija (Abasidų sukilimas) − Abasidų sukurstytas sukilimas arabų kalifate 747−751 m., per kurį buvo nuversta Omejadų valdžia ir kalifais tapo Abasidai.
Istorija
Omejadai įtvirtino savo valdančiąją dinastiją kalifo Muavijos I (valdė 661−680 m.) pastangomis. Per Omejadų valdymą arabus lydėjo didžiulė karinė sėkmė. Arabų kalifatas nusitęsė nuo Pirėnų kalnų vakaruose iki Indo upės slėnio rytuose. Užkariautose teritorijose plito islamas, kėlėsi gyventi arabai. Omejadai vienijo šalį įvesdami bendrus pinigus, bendrą administracinę arabų kalbą ir centrinę valdžią, plito didžiulę teritoriją apimanti prekyba. Tačiau kalifate buvo daug ir augančių prieštarų. Kilo nepasitenkinimas Omejadų nesibaigančiomis karinėmis kampanijomis ir dėl nuolat privilegijų suteikimo arabų musulmonams. Nearabų musulmonai nuolat piktinosi didesniais mokesčiais, o Šija, Alidų šalininkai, laikė Omejadus tik valdžios uzurpatoriais ir tikėjo, kad kalifo postas turi priklausyti Ali ir Fatimos palikuonims.
Abasidai buvo Mahometo dėdės Abaso palikuonys. Jie sumaniai išnaudojo nepasitenkinimą Omejadams savo naudai skleisdami antiomejadišką propagandą. Jų veikla sulaukė didelio palaikymo Chorasane, kur vietos arabai ir nearabai ypatingai buvo priešiškai nusiteikę Omejadams. Abasidų rėmėjų tinklas veikė Irake, Palestinoje ir Sirijoje. 747 m. Chorasane prasidėjo jų šalininkų sukilimas su juodomis mahdžio vėliavomis. 748 m. vasarį sukilėliai užėmė Mervą ir patraukė į vakarus. Iki metų pabaigos jie, vadovaujami Abu Salamos ir Abu Muslimo, užvaldė centrinį Iraną. 749 m. jie užvaldė didesniąją dalį Irako ir Kufoje kalifu buvo paskelbtas Abasidų atstovas Abual Abasas as Safa. 750 m. sausį jų pajėgos pasiekė lemiamą pergalę prieš kalifo Marvano II kariuomenę mūšyje prie Didžiojo Zabo upės Šiaurės Irake. Marvanas II pabėgo į Egiptą, kur buvo nužudytas po septynių mėnesių. Omejadų giminės atstovai buvo išžudyti, išskyrus kelis, kurie pasitraukė į Iberiją ir kur Abdur Rahmanas I įkūrė Kordobos emyratą.
Kalifai Abual Abasas as Safa ir Mansūras panaikino etninę ir ekonominę diskriminaciją kalifate, sulygino visų musulmonų teises. Jie sostinę iš Damasko perkėlė į naują miestą Bagdadą. Po valdžios paėmimo Abasidai įtvirtino savo valdžią nurodydami nužudyti vakarykščius sąjungininkus: viziriu paskirtą Abu Salamą ir Irane ypač populiarų Abu Muslimą. Jie nusisuko nuo Šijos ir pradėjo persekioti Alidų teisės į kalifatą šalininkus.
Karmazinų atodanga
Objektas paskelbtas saugomu, remiantis LR Aplinkos ministerijos 2005 m. gegužės 23 d. įsakymu Nr. D1-255, siekiant išsaugoti litostratigrafinio tipo (mokslinės vertės) bei pažintinės vertės atodangą. Karmazinų atodangos aukštis 35–36 m, ilgis palei upės vagą – 40 m, užima 0,085 ha. Stiprios srovės nuolat ardomas šlaitas tai vienur, tai kitur nuslenka, atidengdamas šlaitą sudarančių nuogulų sluoksnius.
Ties Bradeliškių piliakalniu susiformavusi Dūkštų atodanga.
Geologija
Upės vagoje pastebima seniausia į Žemės paviršių išeinanti šių apylinkių morena, kurią paliko Žemaitijos ledynas, atslinkęs prieš 302 tūkst. metų, o ištirpęs maždaug prieš 252 tūkst. metų. Tai labai kietas rusvai pilkas moreninis priesmėlis, kuris dar aptinkamas maždaug iki 20 m gylio.
Pamiškė (Ignalina)
Pamiškė – kaimas Ignalinos rajono savivaldybėje, 16 km nuo Palūšės.
Kalifornijos slėnis
thumb|230px|Kalifornijos slėnis fiziniame žemėlapyje
Kalifornijos slėnis, dar žinomas kaip Centrinis slėnis (Cental Valley) arba Didysis slėnis – tektoninis slėnis Jungtinių Amerikos Valstijų vakaruose, Kalifornijoje, tarp Siera Nevados kalnų rytuose ir Pakrantės kalnagūbrių vakaruose, tęsiasi lygiagrečiai pagal Ramiojo vandenyno pakrantę. Ilgis iš šiaurės į pietus 725 km, plotis 65–80 km. Sudarytas iš kainozojaus nuosėdinių (daugiausia aliuvinių) uolienų.
Slėnį sudaro 3 dalys: Sakramento slėnis šiaurėje, San Choakino slėnis pietuose ir Tularo baseinas pačiuose pietuose. Slėniu teka Sakramento ir San Choakino upės, sutekančios į San Fransisko įlanką (įtekėdamos sudaro deltą). Pietuose yra druskingų ežerų. Klimatas Kalifornijos slėnyje žemyninis, šiaurėje subtropinis, pietuose tropinis. Per metus vidutiniškai iškrenta 200–500 mm kritulių. Šiaurinę dalį užima subtropinės stepės su raudonžemiais ir rudžemiais, o pietinę – pusdykumės.
thumb|left|210px|Kraštovaizdis San Luiso laukinės gamtos draustinyje
Yra gamtinių dujų, naftos, aukso, platinos telkinių. Kalifornijos slėnis – svarbi visų JAV drėkinamosios žemdirbystės sritis, įrengta daug drėkinamųjų kanalų. Auginami įvairūs vaisiai, daržovės, riešutai (migdolai, pomidorai, vynuogės, abrikosai, šparagai), medvilnė, cukriniai runkeliai, kviečiai, ryžiai.
Didžiausi Kalifornijos slėnio miestai: Sakramentas, Fresnas, Beikersfildas, Redingas, Modestas, Mersedas.
Nozomi Hirojama
Nacionalinėje komandoje žaidė 2001 m.
Alkupio tvenkinys
Alkupio tvenkinys – tvenkinys Lietuvoje, Radviliškio rajone, 5 km į rytus nuo Šeduvos. Sudarytas užtvenkus Alkupio upelį (Daugyvenės intakas) 0,24 km nuo jo žiočių. Tvenkinio ilgis iš šiaurės vakarų į pietryčius – 0,27 km, plotis – iki 0,1 km. Altitudė 85 m. Krantai neaukšti, apaugę medžiais ir krūmynais. Tvenkinio šiaurvakarinis galas užpelkėjęs. Šiauriau plyti dirbami laukai, piečiau – Pakalniškių kaimas ir eina kelias. Tvenkinys įeina į Daugyvenės kraštovaizdžio draustinį.
Ežeras (12130735)
Ežeras – ežeras Lietuvoje, Švenčionių rajone, 5,5 km į vakarus nuo Švenčionėlių, Baranavos miške, 0,6 km į pietvakarius nuo Kampuolio ežero. Ežero ilgis iš vakarų į rytus – 0,14 km, plotis – iki 0,12 km. Altitudė 145,5 m. Šiaurinis ir pietinis krantai aukštoki, apaugę mišku, vakarinis – žemas ir pelkėtas. Ežeras nenutekantis, priklauso Žeimenos upės intako Sirgėlos baseinui.
Lillian Gish
Liliana Diana Giš (Lillian Diana Gish, 1893 m. spalio 14 d. – 1993 m. vasario 27 d.) – JAV aktorė, režisierė ir scenarijaus autorė. Jos kaip kino aktorės karjera truko 75 metus, t. y., nuo nebyliojo kino 1912 metais iki trumpametražio filmo 1987 metais, o klajojančiame teatre vaidino jau nuo ketverių. Giš buvo vadinama „Pirmąja Amerikos kino dama“, jai priskiriamos kai kurios esminės pasirodymo filme technikos. 1999 metais Amerikos filmų institutas Giš įvertino kaip 17-ąją geriausią kino žvaigždę moterį klasikiniame Holivudo kine.
Giš buvo itin populiari kino žvaigždė laikotarpiu tarp 1912 metų ir trečiojo dešimtmečio. Daugiausiai vaidino režisieriaus D. V. Grifito režisuotuose filmuose. Vienas jų – tarp nebyliojo kino filmų daugiausiai pelno uždirbęs 1915 metais Grifito režisuotas „Tautos gimimas“, kuriame atliko pagrindinį vaidmenį. Kiti žymesni filmai iš nebyliojo kino laikų, kuriuose suvaidino: „Nepakantumas“ (1916 m.), „Nulaužti žiedai“ (1919 m.), „Kelias į rytus“ (1920 m.), „Audros našlaičiai“ (1921 m.), „Bohema“ (1926 m.) ir „Vėjas“ (1928 m.)
Atsiradus garsiniam kinui, daugiausia vaidino teatre. 1972 m. už indėlį į teatrą įrašyta į Amerikos teatro šlovės salę. Vėlyvuoju kūrybos laikotarpiu svarbesnius kino vaidmenis sukūrė filmuose 1946 m. vesterne „Dvikova saulėje“, 1955 m. trileryje „Medžiotojo naktis“, 1978 m. filme „Vestuvės“, 1987 m. filme „Rugpjūčio banginiai“.
Tarp šeštojo ir devintojo dešimtmečių dirbo televizijoje. Vėlesnius gyvenimo metus skyrė nebyliojo kino paveldo deramam saugojimui, skaitė kino istorijos paskaitas. 1971 m. apdovanota Garbės Oskaru, o 1982 m. – Kenedžio centro apdovanojimu.
Angolos demografija
Šiame straipsnyje pateikiami statistiniai duomenys apie Angolos demografiją. 230px|right|thumb|Angolos gyventojų skaičiaus kitimas 1961-2003 m.
Gyventojų skaičius: 12 799 293 (2009 m. apskaičiavimai)
Struktūra pagal amžių: Amžiaus mediana:
Metinis populiacijos prieaugis: 2,095 % (2009 m. apsk.)
Gimstamumas: 43,69 gimimų/1000 gyv. per metus (2009 m. apsk.)
Mirtingumas: 24,08 mirčių/1000 gyv. per metus (2009 m. apsk.)
Migracija (per metus imigravusių į šalį ir emigravusių iš šalies žmonių skirtumas): 1,34 migrantų/1000 gyv. (2009 m. apsk.)
Miestuose gyvenančių žmonių procentas: 57 % (2008 m. apsk.)
Kūdikių mirtingumas per pirmuosius gyvenimo metus: 180,21 mirusiųjų/1000 gimimų (2009 apsk.)
Vidutinė gyvenimo trukmė:
Vyresnių nei 15 metų žmonių raštingumas:
Džaiminis
Džaiminis  – senovės Indijos teologas, laikomas mimansos filosofinės tradicijos pradininku. Spėjama, jog gyvenęs kažkur IV–II a. pr. m. e. Siejamas su Samavedos tekstine tradicija. Jo autorystei priskiriama Mimansos sūtra. „Mahbharatoje“ Džaminis minimas kaip vienas iš Vjasos mokinių; mokėjęs rečituoti visą didįjį indų epą.
Epe minima, kad Vjasa savo mokiniams perdavęs penkias vedas, bet nepatikslinta, kam kurias. Puranose teigiama, kad Džaiminiui perduota tęsti Samavedos tradiciją. Be to, Džaiminiui priskiriama „Brahmanda purana“, kurią jis Naimišos miške rečitavęs Hiranjanabhai. Gali būti, kad tai ir ne tas pats asmuo.
Pamiškė (Užuguostis)
Pamiškė – viensėdis Prienų rajono savivaldybėje, 12 km nuo Lielionių.
Didysis banjanas
Didysis banjanas yra dažnai lankomas turistų. Kelionių knygose jis minimas dar XIX amžiuje. Pasak Indijos botanikos sodo aprašymo, jis pritraukia daugiau turistų, nei visa likusi botanikos sodo augalų kolekcija iš penkių žemynų.
Teruaki Kurobe
(g. 1978 m. kovo 6 d.) – buvęs japonų futbolininkas, rungtyniavęs Japonijos rinktinėje.
LKAL 1998–1999 m. sezonas
LKAL 1998–1999 metų sezonas – 5-as lygos sezonas, kuriame dalyvavo 16 klubų. Čempionate nugalėjo Prienų „Gėlupis“, kuris po reguliaraus sezono liko tik penktas. Bronzą iškovojo „Gargždai“.
Emilija Poškutė-Pumputienė
Emilija Poškutė-Pumputienė (1947 m. liepos 22 d. Talokiuose, Miroslavo valsčiuje – 2021 m. lapkričio 14 d. Klaipėdoje) – lietuvių grafikė.
Biografija
1966–1972 m. Valstybiniame dailės institute studijavo grafiką. Daug metų E. Poškutė-Pumputienė dirbo Klaipėdos Eduardo Balsio menų gimnazijos Dailės skyriaus pedagoge. Nuo 1986 m. buvo Lietuvos dailininkų sąjungos narė.
Palaidota Alytaus miesto kapinėse.
Kūryba
Nuo 1973 m. dalyvavo dailės parodose. Kūrė estampo ir ekslibriso srityse, daugiausia oforto-akvatintos ar mišria technika. Jos kūriniams būdingas kruopštus, detalus piešinys, realistinių ir sakralinių elementų jungtis. Nemažai savo kūrinių buvo padovanojusi Klaipėdos jūrininkų ligoninei.
Jošinobu Minova
(g. 1976 m. birželio 2 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 2005 m.
Pamiškiai
Pamiškiai – kaimas Vilniaus rajono savivaldybėje, 2 km nuo Lavoriškių.
Gegrėnų piliakalnis
Gegrėnų piliakalnis (registro kodas iki 2005 m. balandžio 19 d. A794P, Lietuvos Respublikos kultūros paminklų sąrašo Nr. AR1915) – du piliakalniai abipus bevardžio upelio, sudarantys vieną archeologijos paminklų kompleksą Plungės rajono savivaldybės teritorijoje, prie Gegrėnų kaimo, Žemaičių Kalvarijos seniūnija. Pirmasis piliakalnis pasiekiamas Gegrėnuose pasukus link Dargaičiai|Dargaičių, pavažiavus 180 m, paėjus į dešinę pietvakarių, į mišką 150 m, yra kitapus Varduvos upelio. Antrasis piliakalnis pasiekiamas tuo pačiu keliu pavažiavus 200 m ir paėjus į dešinę pietvakarių kryptimi, į mišką 250 m arba nuo pirmojo piliakalnio pasukus į pietus, kitapus upelio.